BIG ALEART: ನಿಮ್ಮ ಮಕ್ಕಳು ಆನ್ಲೈನ್ ಗೇಮಿಂಗ್ ವ್ಯಸನಿಯೇ? ಇಲ್ಲಿವೆ ಸುಲಭ, ಪರಿಣಾಮಕಾರಿ ಉಪಾಯಗಳು ಕೆಎನ್ಎನ್ಡಿಜಿಟಲ್ಡೆಸ್ಕ್: ಇತ್ತೀಚಿಗೆ ಆನ್ಲೈನ್ ಗೇಮಿಂಗ್ ಒಂದು ವ್ಯಸನವಾಗಿಬಿಟ್ಟಿದೆ. ಕೊರೋನಾ ಕಾರಣದಿಂದಾಗಿ ಆನ್ಲೈನ್ ಕ್ಲಾಸ್ಗಳು ಚಾಲ್ತಿಯಲ್ಲಿದ್ದು, ಮಕ್ಕಳು ಇದೇ ನೆಪದಲ್ಲಿ ಆನ್ಲೈನ್ ಗೇಮಿಂಗ್ಗೆ ಜೋತುಬಿದ್ದಿದ್ದಾರೆ. ಮಕ್ಕಳಿಗೆ ಆನ್ಲೈನ್ ಗೇಮಿಂಗ್ ಚಟವಾಗಿದ್ದು ವಿಪರ್ಯಾಸವೇ ಸರಿ. ಇದರಿಂದಾಗಿ ಮಕ್ಕಳ ಸರ್ವತೋಮುಖ ಬೆಳವಣಿಗೆಗೆ ಅಡ್ಡಿಯಾಗುತ್ತಿದೆ. ಪಾಲಕರು ತಮ್ಮ ಮಕ್ಕಳ ಈ ಆನ್ಲೈನ್ ಗೇಮಿಂಗ್ ವ್ಯಸನದಿಂದ ಮುಕ್ತಗೊಳಿಸಲು ಹರ ಸಾಹಸ ಪಡುತ್ತಿದ್ದಾರೆ. ಇನ್ನೂ ಕೆಲವರು ಸೈಕಿಯಾಟ್ರಿಸ್ಟ್ಗಳ ಮೊರೆ ಹೋಗಿದ್ದೂ ಉಂಟು. ಮಕ್ಕಳ ಗೇಮಿಂಗ್ ವ್ಯಸನವನ್ನು ಬಿಡಿಸಲು ಇಲ್ಲಿದೆ ಕೆಲ ಸಲಹೆ ಮತ್ತು ಪರಿಣಾಮಕಾರಿ ಉಪಾಯಗಳು. ಇನ್ನು ಈ ಸಲಹೆ, ಉಪಾಯಗಳನ್ನು ಕೇಂದ್ರ ಶಿಕ್ಷಣ ಸಚಿವಾಲಯವೂ ಸಹ ಗ್ರೀನ್ ಸಿಗ್ನಲ್ ಕೊಟ್ಟಿದೆ. ಮೊದಲು ಆನ್ಲೈನ್ ಗೇಮಿಂಗ್ನಿಂದಾಗುವ ಅಪಾಯದ ಬಗ್ಗೆ ಪಾಲಕರು ತಿಳಿದಿರಬೇಕು. ಆನ್ಲೈನ್ ಗೇಮ್ ಆಡುವಾಗ ನಿಮ್ಮ ಮಕ್ಕಳನಿಮ್ಮ ಖಾಸಗೀತನ ಕಾಪಾಡಿಕೊಳ್ಳುವುದು ಹೇಗೆಂದು ಮಕ್ಕಳಿಗೆ ತಿಳಿ ಹೇಳಬೇಕು. ನಿಮ್ಮ ನಿಜವಾದ ಫೋಟೋ ಹಾಕದೇ ಅಥವಾ ನಿಮ್ಮ ಮುಖ ತೋರಿಸದೇ ವರ್ಚುವಲ್ ಬಳಸಲು ಸಲಹೆ ನೀಡಿ. ಫೈರ್ವಾಲ್ಗಳನ್ನು ಉಪಯೋಗಿಸಿ ವೆಬ್ ಬ್ರೌಸರ್ಗಳನ್ನು ಭ್ರದವಾಗಿಡಿ. ಆಂಟಿವೈರಸ್ನ್ನು ನಿಮ್ಮ ಸಿಸ್ಟಮ್ಗೆ ಕಡ್ಡಾಯವಾಗಿ ಅಳವಡಿಸಿ. ನಿಮ್ಮ ಮಕ್ಕಳು ಮೊಬೈಲ್ ಅಥವಾ ಲ್ಯಾಪ್ಟಾಪ್ನಲ್ಲಿ ಏನು ಮಾಡುತ್ತಿರುತ್ತಾರೆ ಎಂದು ಸದಾ ಗಮನಿಸುತ್ತಲೇ ಇರಿ. ಯಾವುದೇ ಗೇಮ್ ಖರೀದಿಸಲು ಅವಕಾಶ ನೀಡಬೇಡಿ. ಗೊತ್ತುಗುರಿ ಇಲ್ಲದ ಲಿಂಕ್ಗಳ ಮೂಲಕ ಗೇಮ್ ಡೌನ್ಲೋಡ್ ಮಾಡದೇ ಇರುವಂತೆ ಎಚ್ಚರಿಗೆ ವಹಿಸಿ. ಗೇಮ್ ಡೌನ್ಲೋಡ್ ಮಾಡುವಾಗ ತಮ್ಮ ವಯಕ್ತಿಕ ವಿವರಗಳನ್ನು ನೀಡುವುದು ಎಷ್ಟು ಅಪಾಯಕಾರಿ ಎಂದು ಅವರಿಗೆ ಎಚ್ಚರಿಕೆ ನೀಡಿ. ಇದು ತುಂಬಾ ಅವಶ್ಯಕ. ಆನ್ಲೈನ್ ಗೇಮ್ ಆಡುವ ಮೂಲಕ ಅಪರಿಚಿತರ ಸ್ನೇಹ ಮಾಡಬಾರದು ಎಂದು ಹೇಳಿಕೊಡಿ. ಹೀಗೆ ಆನ್ಲೈನ್ ಗೇಮ್ ಆಡುವಾಗ ಅಪರಿಚಿತರ ಸ್ನೇಹವಾಗಿ ಅವರಿಂದ ಬೆದರಿಕೆ ಅಥವಾ ಇನ್ನಾವುದೇ ಕಿರುಕುಳ, ತೊಂದರೆಗಳಾಗುತ್ತಿದ್ದರೆ ತಕ್ಷಣ ಎಚ್ಚೆತ್ತುಕೊಳ್ಳಲು ಹೇಳಿ. ಅವರನ್ನು ಬ್ಲಾಕ್ ಮಾಡಿಸಿ. ಈ ವಿಷ್ಯವಾಗಿ ಪಾಲಕರಾದ ನೀವೂ ಮಕ್ಕಳೊಂದಿಗೆ ಸಹಕರಿಸಿ. ಮನೆಯಲ್ಲಿ ಕೌಟುಂಬಿಕ ಸ್ಥಳಗಳಲ್ಲಿ ಅಂದರೆ ಮನೆಯಲ್ಲಿ ಹೆಚ್ಚು ಸಮಯ ಎಲ್ಲರೂ ಇರುವ ಸ್ಥಳಗಳಲ್ಲಿ, ಉದಾಹರಣೆಗೆ ಹಾಲ್ನಲ್ಲಿ ಕಂಪ್ಯೂಟರ್ಗಳನ್ನು ಅಳವಡಿಸಿ. ಇದರಿಂದಾಗಿ ನಿಮ್ಮ ಮಕ್ಕಳ ಚಲನವಲನ ಗಮನಿಸಬಹುದು. ಜೂಜಾಟ್, ಆನ್ಲೈನ್ ಗೇಮಿಂಗ್ ಅಥವಾ ಬಿಡ್ಡಿಂಗ್ನಿಂದಾಗಿ ಅದೆಷ್ಟೋ ಕುಟುಂಬಗಳು ಹಾಳಾಗಿದ್ದು ಅವುಗಳ ಬಗ್ಗೆ ನಿಮ್ಮ ಮಕ್ಕಳಿಗೆ ಅರಿವು ಮೂಡಿಸಿ. ಹೆಚ್ಚು ಸಮಯ ಗ್ಯಾಜೆಟ್ಗಳ ಜೊತೆ ಕಳೆಯದಂತೆ, ನೀವು ಸಹ ಮಕ್ಕಳ ಆಟ ಪಾಠದೊಂದಿಗೆ ಸಮಯ ಕಳೆಯುವುದು ಉತ್ತಮ. ಮಕ್ಕಳ ಪಾಕಲರ ಜೊತೆ ಶಿಕ್ಷಕರೂ ಸಹ ಆನ್ಲೈನ್ ಗೇಮಿಂಗ್ ಬಗ್ಗೆ ಮತ್ತು ಇಂಟರ್ನೆಟ್ ಬಳಕೆ ಬಗ್ಗೆ ಅದರ ಸದುಪಯೋಗ ಮಾಡಿಕೊಳ್ಳುವ ಬಗ್ಗೆ ಆಗಾಗ ಸಲಹೆ ಸೂಚನೆಗಳನ್ನು ನೀಡಬೇಕು.